KOMISIJAS ZIŅOJUMS EIROPAS PARLAMENTAM UN PADOMEI PROGRESA ZIŅOJUMS PAR OTRĀS PAAUDZES ŠENGENAS INFORMĀCIJAS SISTĒMAS (SIS II) IZSTRĀDI 2011. gada janvāris - 2011. gada jūnijs /* COM/2011/0907 galīgā redakcija */





SATURS 1. Ievads 3 2. Projekta statuss 3 2.1. Progress pārskata periodā 3 2.2. Tehniskais konteksts projekta pabeigšanai 3 2.3. Sagatavošanās otrajam stūrakmens testam 4 2.4. Sagatavošanās visaptverošajam testam 4 2.5. Sagatavošanās migrēšanai 5 2.6. SIS II tīkls 6 2.7. Darbības pārvaldība 7 2.8. Drošība 7 3. Pārvaldība 7 3.1. Finansiālā ietekme 7 3.2. Projektu vadība 9 3.2.1. Vispārējā programmu vadības valde 9 3.2.2. SIS-VIS komiteja (SIS II) 9 3.2.3. Plānošana un koordinācija valstu līmenī 10 3.2.4. Padome 10 3.2.5. Eiropas Parlaments 10 4. Prioritātes nākamajā pārskata periodā 10 5. Secinājumi 11 1. Ievads Šajā progresa ziņojumā ir aprakstīts 2011. gada pirmajā semestrī paveiktais darbs saistībā ar otrās paaudzes Šengenas Informācijas sistēmas (turpmāk — SIS II ) izstrādi un sagatavošanos migrēšanai no SIS 1+ uz SIS II . Šo ziņojumu iesniedz Padomei un Eiropas Parlamentam saskaņā ar 18. pantu Padomes Regulā (EK) Nr. 1104/2008 un Padomes Lēmumā 2008/839/TI par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II ). 2. Projekta statuss 2.1. Progress pārskata periodā Tieslietu un iekšlietu padome (turpmāk — TI padome) 2010. gada oktobrī pieņēma zināšanai jaunās SIS II vispārējo grafiku un budžetu, kā arī aicināja visas ieinteresētās personas izmantot šo jauno pamudinājumu un ieguldīt visus vajadzīgos centienus, lai nodrošinātu projekta īstenošanu. Kopš Padomes secinājumu pieņemšanas 2010. gada oktobrī, ieinteresētās personas ir darījušas visu iespējamo, lai realizētu savus attiecīgos SIS II elementus. Atjauninātās centrālās SIS II tehniskā izstrāde noris kopā ar svarīgām testēšanas darbībām gan attiecībā uz centrālo sistēmu, gan dalībvalstu sistēmām. Ar ieinteresētajām personām tiek apspriestas visas iespējamās problēmas, lai agrīnā posmā varētu risināt riskus un mazināt to sekas. Vienošanās, ko 2010. gada beigās panāca attiecībā uz galīgajām tehniskajām specifikācijām, kuras nosaka centrālās sistēmas mijiedarbību ar valstu sistēmām, bija priekšnoteikums, lai varētu pabeigt projekta tehnisko izstrādi. Tādējādi tika pabeigts un slēgts jauno specifikāciju pieņemšanas process. Līgumu ar galveno izstrādes līgumdarba veicēju, ietverot paredzētās galīgās atjauninātās SIS II prasības, parakstīja 2010. gada 29. novembrī. Šī pārskata perioda pašā sākumā dalībvalstīm norādīja uz diviem riskiem: a) SIS 1+ testēšanas vides pieejamība un b) dalībvalstu gatavība piedalīties „paplašinātā atbilstības testa” (turpmāk — CTE ) kampaņās. Šo problēmu agrīna noteikšana nodrošināja kopēju seku mazināšanas darbību īstenošanu, lai novērstu šos abus riskus. Pēc izstrādes posma, kura laikā gan centrālajā sistēmā, gan valstu sistēmās ieviesa jauninājumus saskaņā ar jaunajām specifikācijām, ieinteresētās personas sāka īstenot testēšanas darbības: - centrālajā līmenī — sekmīgi īstenots jauninātās sistēmas izstrādātāja akcepttests; - valsts līmenī — aprīlī sāktas pirmo CTE daļu saskaņotības pārbaudes starp centrālo sistēmu un valstu sistēmām. Projekta turpmākā izstrāde notiek sekmīgi, pozitīvā un konstruktīvā gaisotnē. 2.2. Tehniskais konteksts projekta pabeigšanai Papildu aparatūra ekspluatācijas uzsākšanai Papildu aparatūras piegāde centrālajai atbalsta vienībai Austrijā notika, kā plānots. Lielāko daļu jaunās aparatūras piegādāja Strasbūrā 2010. gada 17. decembrī, pārējo aparatūru centrālajai vienībai piegādāja Strasbūrā 2011. gada 25. janvārī. SIS II valstu sistēmu izstrāde 2010. gada 22. decembrī Komisija nosūtīja dalībvalstīm vēstuli, uzsverot savu apstiprinājumu attiecībā uz saskarnes kontroldokumenta (turpmāk — ICD ) 3.0 pabeigtību un stabilitāti. Šī versija ir atsauces dokuments, kam jāpielāgo gan centrālā sistēma, gan valstu sistēmas. Dalībvalstis tika mudinātas īstenot vajadzīgās darbības saistībā ar SIS II izstrādi valstīs un testēšanas plānošanu, lai sagatavotos pirmajām formālajām centrālās sistēmas pārbaudēm, kas sākās 2011. gada maijā. Testi Testēšanas darbseminārā, kas norisinājās 2011. gada 11. un 12. janvārī, galveno vērību pievērsa testa plānam un testa stratēģijai. Testu konsultatīvā grupa (turpmāk — TAG ) apsprieda un 2011. gada 25. janvārī slēdza pēdējos nepabeigtos dalībvalstu komentārus par SIS II testa stratēģijas priekšlikumu. Attiecīgi Komisija 2011. gada 23. februārī varēja SIS-VIS komitejai iesniegt apstiprināšanai SIS II testa plānu, kā arī SIS II testa stratēģijas priekšlikuma dokumentu. Tika saņemts pozitīvs atzinums. Tā kā CTE kampaņas vajadzībām ir pieejamas astoņas testēšanas vides, dalībvalstis var veikt testēšanu četrās grupās, no kurām katrā ir ne vairāk kā astoņas dalībvalstis. Testēšanas perioda sākumā radās daži sarežģījumi saistībā ar dalībvalstu vienmērīgu sadalījumu grupās. Pēc tam, saskaņā ar vispārējo grafiku, CTE pirmos neformālos elementus 1. grupai sāka 2011. gada 12. aprīlī, savukārt formālos elementus sāka 2011. gada 23. jūnijā. Šie CTE testi ļauj dalībvalstīm apliecināt savu atjaunināto valsts sistēmu atbilstību ICD 3.0. Pārējās trīs grupas secīgi īstenos testus līdz 2011. gada beigām. Ja dalībvalstis nevarēs pabeigt šos testus saskaņā ar plānoto, varētu tikt ietekmēts projekta vispārējais grafiks, kuru Padome paziņoja 2010. gada oktobrī. Tomēr, atzīstot šo problēmu un it sevišķi mācoties no pirmās grupas pieredzes, Komisija un SIS II darba grupa cieši sadarbojās, lai nodrošinātu pēc iespējas lielāku elastību, izmantojot papildu laika nišas, lai pielāgotos pēkšņām izmaiņām dalībvalstu iespējās īstenot testus. 2.3. Sagatavošanās otrajam stūrakmens testam Vispārējās programmu vadības valdes (turpmāk — VPVV) locekļi un Komisija sāk gatavoties otrajam stūrakmens testam. Šajā saistībā būs jāsagatavo prasību dokuments, kas būs otrā stūrakmens testa struktūras aprakstu pamatā nākamajā pārskata periodā. 2.4. Sagatavošanās visaptverošajam testam Strasbūrā 2011. gada 8. februārī notika tikšanās ar VPVV locekļiem un Padomes Šengenas jautājumu darba grupas ( SIS-TECH izstrāde) tehnisko konsultantu. Tikšanās laikā uzmanību koncentrēja uz darbībām, kas saistītas ar visaptverošo testu, kurš paredzēts migrēšanas tiesību aktos[1]. Tikšanās laikā izdevās noskaidrot, vienoties, kā arī rast iespējamus risinājumus svarīgām problēmām, darbībām un grafikiem, saistībā ar virkni darbību. 2.5. Sagatavošanās migrēšanai Konvertētāja testēšana Lai nodrošinātu sekmīgu migrēšanu no SIS 1+ uz SIS II , tiks ieviesta migrēšanas pagaidu arhitektūra. Tā ietvers konvertētāju, kas ir paredzēts datu konvertēšanai abos virzienos starp pašreizējo C.SIS un centrālo SIS II un abu sistēmu sinhronizēšanai līdz brīdim, kamēr dalībvalstis būs pārgājušas no vienas sistēmas uz otru[2]. Šādam migrēšanas arhitektūras pamatkomponentam vajadzīga vispusīga testēšana. Lai tas būtu iespējams, ir nepieciešama SIS 1+ testēšanas vide. Bija paredzēts izmantot C.SIS esošo testēšanas vidi. Tomēr Francija 2010. gada beigās informēja Komisiju, ka vide, kas bija paredzēta šiem testiem, vairs nebūs pieejama, jo tā būs vajadzīga SIS 1+ jauninājumiem, kuri ir atpalikuši no grafika. Jautājumu par SIS 1+ testēšanas vides pieejamību uzskatīja par kritisku risku saistībā ar SIS II vispārējo grafiku. Lai mazinātu šī jautājuma ietekmi, Komisija un Francijas iestādes apsvēra pragmatiskas un operatīvas iespējas, kas ietvertu pieejamo laika nišu noteikšanu esošajā vidē, lai brīvajos intervālos to izmantotu SIS II testēšanai. Ņemot vērā testēšanas intensitāti un ilgumu, tomēr kļuva skaidrs, ka vienīgā reālā iespēja ir pilnībā pieejama vide. Komisija ar VPVV palīdzību strādāja pie risinājuma rašanas neparedzētā gadījumā. Šīs analīzes rezultātā atkal secināja, ka nav citas iespējas, kā vien iegādāties jaunu SIS 1+ testēšanas vidi (no pašreizējā SIS 1+ piegādātāja). Bija vajadzīga cieša sadarbība ar Franciju, jo Francijas tehniskie darbinieki vislabāk spēja noteikt vajadzīgā aprīkojuma precīzas prasības un nodrošināt, ka šī jaunā testēšanas vide ir pilnībā pielāgojama funkcionējošai SIS 1+ , ja SIS 1+ tiktu modernizēta. Šis neparedzēta gadījuma risinājums noteikti ietekmēs gan budžetu, gan grafiku. - Attiecībā uz grafiku jānorāda, ka šādas vides izvietošanai ir nepieciešamas 19 nedēļas. Vispārējā grafikā šo laiku nodrošināja, īstenojot darbības paralēli esošajiem projekta uzvedumiem. Samērā garo termiņu nosaka tas, ka vienīgais piegādātājs prioritāti piešķīra SIS 1+ jauninājumiem un nevēlējās izveidot atsevišķu grupu SIS II projektam. - Attiecībā uz budžetu jānorāda, ka jaunā testēšanas vide izmaksās aptuveni 3 miljonus euro, kas būs jāsedz no ES budžeta. Šī cena neietver darbības izmaksas, kas saistītas ar sistēmas izmantošanu. Uzņemoties šā riska novēršanu, Komisijai bija divi mērķi: izvairīties no negatīvas ietekmes uz SIS II vispārējo grafiku un izvairīties no pārtraukumiem Francijas īstenotajā darbā saistībā ar SIS 1+ jauninājumiem. Abus mērķus īstenoja un risku samazināja. Lēmumu par līguma slēgšanas tiesību piešķiršanu piegādātājam SIS 1+ vides iepirkumā publicēja 2011. gada 11. jūnijā. Iepirkuma procedūras tika pabeigtas, un risks tiek nepārtraukti pārraudzīts. Tomēr jāuzsver viens būtisks aspekts. Pat tad, ja šobrīd ietekme uz vispārējo grafiku tika samazināta, jāpatur prātā, ka risinājums, kas paredz jaunas testēšanas vides iegādi, ietekmē centrālo izstrādes darbību budžetu, un šī naudas summa nebija paredzēta brīdī, kad Komisija 2010. gada oktobrī Padomei sniedza ziņojumu par vispārējo budžetu un grafiku. Migrēšanas plānošana Komisija ir cieši sadarbojusies ar galveno izstrādes līgumdarba veicēju un ar dalībvalstu ekspertiem, lai sagatavotu detalizētu plānu migrēšanai no SIS 1+ uz SIS II . SIS-VIS komiteja 2011. gada 23. februārī pieņēma pozitīvu atzinumu par trīs svarīgiem dokumentiem, kas bija migrēšanas darbību pamatā, proti, SIS II migrēšanas plānu, testa stratēģiju un testa plānu. Migrēšanas plāns ir izstrādāts tā, lai nodrošinātu dalībvalstu ekspertu tehniskās vajadzības, atspoguļojot viņu izvēlēto tehnisko pieeju. Tā kā šāda pieeja pilnībā neatbilst migrēšanas juridiskajiem instrumentiem, Komisija tomēr plāno 2012. gada sākumā ierosināt tiesiskā regulējuma grozījumu, lai saskaņotu tiesību normas ar šo tehnisko pieeju. Lai nodrošinātu sekmīgu migrēšanas procesu, īpaša uzmanība jāpievērš jautājumam par datu kvalitāti. Uz SIS II patiešām var migrēt tikai tādi dati, kas atbilst SIS 1+ datu kvalitātes noteikumiem. Dati, kas neatbilst SIS 1+ datu kvalitātes noteikumiem, „ jāattīra ” pirms pārejas uz SIS II , jo tos nevar nosūtīt neatbilstīgā formātā. Tehniski tas nozīmē, ka šādi dati ir vai nu jāsaskaņo ar standartu, vai jādzēš. Polijas prezidentūra datu attīrīšanu ir izvirzījusi kā prioritāti 2011. gada otrajā pusē. Darba grupas sanāksmēs dalībvalstis ir ierosinājušas jautājumu par SIRENE migrēšanu. Tā ir pāreja no dalībvalstu esošajām SIS 1+ SIRENE biroju sistēmām uz to jaunajām SIS II SIRENE sistēmām. Migrēšanas juridiskajos instrumentos ir noteikts, ka dalībvalstis, kas piedalās SIS 1+ , veic SIRENE darbības testus[3]. Komisija atzīst šā darba, ko īsteno saistībā ar Padomi, būtisko nozīmi, kā arī tā nozīmi saistībā ar projekta vispārējām sekmēm. Komisija atbalstīja Ungārijas prezidentūras priekšlikumu analizēt problēmas, konstatēt, kas ir jāsasniedz, un izskatīt juridisko situāciju. Papildinformācijas testa veikšanas laikā Komisija dara pieejamu centrālo SIS II un tās sakaru infrastruktūru[4]. 2.6. SIS II tīkls SIS II projekts paredz nodrošināt plaša mēroga sakaru tīklu, kas nodrošina pieejamības, drošības, ģeogrāfiskā pārklājuma un pakalpojuma līmeņa prasības, lai būtu iespējama saziņa starp valstu sistēmām un centrālo sistēmu. SIS II juridiskie pamatinstrumenti paredz sakaru infrastruktūru, kas atvēlēta SIS II datiem un nodrošina SIRENE biroju datu apmaiņu[5]. Pārskata periodā dalībvalstis Komisijai apstiprināja SIS II SIRENE pasta releja tehniskās specifikācijas, kas vajadzīgas pareizai maršrutēšanai un datu apmaiņas nodrošināšanai starp birojiem. Pēc tam Komisija sāka iepirkuma procedūras. 2.7. Darbības pārvaldība Pēc Padomes un Eiropas Parlamenta kopējiem paziņojumiem, pieņemot SIS II un VIS juridiskos instrumentus, Komisija 2009. gada jūnijā ierosināja izveidot Aģentūru lielapjoma IT sistēmu darbības pārvaldībai brīvības, drošības un tiesiskuma telpā. Regulu, ar ko izveido šo aģentūru, pieņēma 2011. gada 26. oktobrī. Aģentūra savus pienākumus attiecībā uz sistēmu darbības pārvaldību sāks pildīt 2012. gada 1. decembrī. Aģentūras svarīgākais pienākums būs īstenot uzdevumus, kas saistīti ar SIS II (tiklīdz tā sāks darboties), VIS un EURODAC darbības pārvaldību. Nākotnē aģentūrai varētu uzticēt arī citas lielapjoma IT sistēmas, ja to paredzēs attiecīgie juridiskie instrumenti. 2.8. Drošība Bratislavā 2011. gada 17. un 18. janvārī notika darbseminārs par tīkla drošību. Tajā aplūkoja paustās bažas saistībā ar sTESTA tīkla apkalpošanas organizācijas ( SOC — Drošības operatīvais centrs, ko vada HP / Orange Business services ) iespēju piekļūt SIS II datiem. Darbsemināra secinājumu un Komisijas 2011. gada 26. janvāra priekšlikuma SIS-VIS komitejā rezultātā Komisija ir sākusi pētījumu par šifrēšanas slāņa izveidi virs SIS II tīkla slāņa. Dalībvalstis tika aicinātas iesniegt komentārus par pētījuma uzdevumiem, un tika saņemti vairāki lietderīgi ierosinājumi. Pētījuma par SIS II tīkla papildu drošību rezultātus SIS-VIS komitejai iesniedza 2011. gada 25. maijā. Tika noteikts viens tehnisks risinājums, kas atbilst visām prasībām. Nākamais solis būs izmēģinājuma pētījuma veikšana, kurā būs vajadzīga trīs dalībvalstu brīvprātīga dalība. Vācija un Austrija jau ir piekritušas piedalīties brīvprātīgi. 3. Pārvaldība 3.1. Finansiālā ietekme Kopš 2002. gada un līdz pārskata perioda beigām Komisijas kopējās budžeta saistības attiecībā uz SIS II projektu bija 135 146 000 euro. Attiecīgie līgumi ietver priekšizpētes, centrālās SIS II izstrādi, atbalsta un kvalitātes nodrošināšanu, SIS II tīklu, sagatavošanos darbības pārvaldībai Strasbūrā, drošību, biometrijas sagatavošanu, saziņu un ekspertu komandējumu izdevumus. No minētās summas 72 661 169 euro izmaksāja laikposmā no 2002. gada līdz 2011. gada jūnija beigām. Galvenie izdevumu posteņi bija izstrāde (34 867 228 euro), tīkls (21 520 620 euro), atbalsta un kvalitātes nodrošināšana (8 592 178 euro) un sagatavošanās darbības pārvaldībai Strasbūrā (6 236 058 euro). Budžeta izpilde | No 2002. g. līdz 2011. g. jūnijam | No 2011. g. janvāra līdz jūnijam | (EUR) | Saistības | Maksājumi | Saistības | Maksājumi | Izstrāde | 80 458 863 | 34 867 228 | 81 407 | 1 431 933 | Atbalsta un kvalitātes nodrošināšana | 11 068 521 | 8 592 178 | 1 081 180 | 467 791 | Tīkls | 32 375 954 | 21 520 620 | 0 | 1 149 233 | Sagatavošanās darbības pārvaldībai | 7 675 715 | 6 236 058 | 207 500 | 1 398 107 | Drošība | 1 354 283 | 217 712 | 479 568 | 0 | Pētījumi/konsultācijas | 961 131 | 942 261 | 20 650 | 20 650 | Informatīva kampaņa | 33 373 | 33 373 | 0 | 0 | Ekspertu misiju izdevumi | 1 203 286 | 236 866 | 0 | 40 745 | Citi | 14 874 | 14 874 | 0 | 0 | KOPĀ: | 135 146 000 | 72 661 169 | 1 870 304 | 4 508 459 | Noslēdzot budžeta procedūru 2011. gadam, trešdaļa SIS II saistību un maksājumu apropriāciju tika noteikta ES budžetā kā rezerve. Tas veidoja 10 miljonus euro saistību apropriācijās un 6 642 473 euro maksājumu apropriācijās. Lai šie līdzekļi tiktu izmaksāti, Komisijai bija budžeta iestādei jāsniedz detalizēta informācija par SIS II grafiku, tostarp par vajadzīgajiem tehniskajiem pasākumiem, izmaksām, atbildību par katru pasākumu, kā arī pilnīga piekļuve līgumam ar SIS II sistēmas izstrādes pakalpojumu sniedzēju. Papildus informācijai, ko pēdējā pārskata perioda beigās nosūtīja Eiropas Parlamentam, turpmāku rakstisku informāciju par šiem jautājumiem nosūtīja 2011. gada janvārī, maijā un jūnijā, kā arī 2011. gada 12. janvārī un 31. maijā Eiropas Parlamenta deputāti saņēma tehniskus paziņojumus, kuros bija sniegtas atbildes uz konkrētiem jautājumiem un nodrošināta jaunākā informācija par projekta statusu. Budžeta komitejas 2011. gada 14. jūnija sanāksmē izlēma atbrīvot rezervi. Ņemot vērā 2010. gada beigās paustās pieaugošās bažas par vajadzību nodrošināt papildu finansējumu SIS II izstrādei valstīs, Komisija izskatīja 2010. gada beigās dalībvalstīm nosūtītās anketas rezultātus, lai noteiktu dalībvalstu attiecīgās valsts līmeņa vajadzības un lai tās pēc iespējas nodrošinātu ar Eiropas Ārējo robežu fonda (EĀRF) esošajiem piešķīrumiem. Pašlaik norit diskusijas par to, kā varētu nodrošināt iespējamus papildu līdzekļus. 3.2. Projektu vadība 3.2.1. Vispārējā programmu vadības valde Saskaņā ar 2010. gada 3. jūnijā pieņemtajiem migrēšanas juridisko instrumentu grozījumiem Vispārējā programmu vadības valde formāli kļuva par padomdevēju struktūru, lai palīdzētu saistībā ar centrālās SIS II projektu ar mērķi veicināt konsekvenci starp centrālās un valstu SIS II projektiem[6]. Valdei nav ne lēmumu pieņemšanas pilnvaru, ne arī pilnvarojuma pārstāvēt Komisiju vai dalībvalstis. VPVV pilnvaras stājās spēkā pēc pozitīva atzinuma saņemšanas no atbildīgā Komisijas ģenerāldirektorāta ģenerāldirektora un no dalībvalstīm, kas tikās SIS-VIS komitejas 2011. gada 23. marta sanāksmē. VPVV šajā ziņojumā ietvertajā periodā tikās 21 reizi. 3.2.2. SIS-VIS komiteja ( SIS II ) Komisijai saistībā ar SIS II izstrādi palīdz SIS-VIS komiteja. Laikposmā no 2011. gada janvāra līdz jūnijam notika piecas SIS-VIS komitejas sanāksmes par SIS II tehniskiem jautājumiem. Kā jau norādīts, tika saņemti vairāki svarīgi apstiprinājumi saistībā ar migrēšanu, testēšanu un VPVV reglamentu. Papildus SIS-VIS komitejas regulārajām sanāksmēm tiek organizētas komitejas darba grupas un darbsemināri, kuros piedalās dalībvalstu eksperti, lai apspriestu detalizētus tehniskus jautājumus. Šajās sanāksmēs parasti koncentrē uzmanību uz konkrētiem projekta rezultātiem. - „Testu konsultatīvā grupa” sniedz SIS-VIS komitejai atzinumu par jautājumiem saistībā ar testu struktūru, īstenošanu un interpretāciju. Pārskata periodā šī grupa tikās 18 reizes. - „Izmaiņu pārvaldības padome” ( CMB ) konsultē par ziņoto problēmu klasifikāciju, kvalifikāciju un labojumu iespējamo ietekmi. Tā kā 2010. gadā tika piemēroti būtiski centieni, lai vienotos par centrālās sistēmas atjauninātajām tehniskajām specifikācijām un lai pēc tam nostabilizētu prasības, šī darba grupa, kas arī ir pakļauta SIS-VIS komitejai, pārskata periodā formāli netikās. - Šajā periodā tika rīkoti trīs SIS II migrēšanas darbsemināri/sanāksmes, lai konsultētu SIS-VIS komiteju un turpinātu darbības saistībā ar šo būtisko jautājumu. 3.2.3. Plānošana un koordinācija valstu līmenī Tika izveidota darba grupa, kuras sastāvā ir valstu projektu vadītāji no dalībvalstīm, lai konsultētu Komisijas projekta grupu. Valstu projektu vadītāju sanāksmju mērķis ir risināt jautājumus saistībā ar plānošanu, riskiem un darbībām centrālā projekta un valstu projektu līmenī. Šajā pārskata periodā notika piecas valstu projektu vadītāju sanāksmes. 3.2.4. Padome Padomes sanāksmes ir norisinājušās pozitīvā gaisotnē. Kā minēts Padomes secinājumos, un ievērojot visu projekta dalībnieku vēlmi nodrošināt pilnīgu pārredzamību, Komisija regulāri informē Padomi par SIS II vispārējā grafika īstenošanu un izdevumiem saistībā ar centrālo projektu. Komisija piedalās to Padomes sagatavošanas struktūru sanāksmēs, kas ir atbildīgas par Šengenas Informācijas sistēmu, un visās Ministru padomes sanāksmēs, kurās tiek izskatīti SIS II jautājumi. Komisija ir iesniegusi ziņojumus par SIS II projekta situāciju un turpmākajiem plānotajiem pasākumiem. Kolēģiem, kas iesaistīti projektā valsts līmenī, izsūta iknedēļas ziņojumu, kurā sniegts kopsavilkums par tehnisko attīstību. 3.2.5. Eiropas Parlaments Komisija turpina informēt Eiropas Parlamentu par esošo situāciju SIS II jomā, balstoties uz uzticamiem, pārbaudāmiem un jaunākajiem faktiem un datiem. Papildus SIS II juridiskajos instrumentos paredzēto ziņojumu sniegšanas prasību izpildei[7] Komisija Eiropas Parlamentam sniedza turpmāku informāciju par jautājumiem, kas attiecas uz finansēm, līgumiem un grafiku, kā arī par projekta statusu saistībā ar diskusijām par SIS II 2011. gada apropriāciju atbrīvošanu no rezerves (skatīt 3.2.1. punktu). Arī Pilsoņu brīvību, tieslietu un iekšlietu komitejā sniedza jaunāko informāciju par SIS II pašreizējo situāciju. Visbeidzot, Komisija sniedza atbildes uz diviem Parlamenta jautājumiem par SIS II . 4. Prioritātes nākamajā pārskata periodā Nākamajā pārskata periodā būs trīs galvenās darbības jomas: - testēšanas cikli un saistīto „kļūdu labošana”, lai sagatavotos otrajam stūrakmens testam un visaptverošajam testam 2012. gadā; - turpināsies pašreizējais darbs pie drošības jautājumiem, kura rezultātā 2012. gada otrajā un trešajā ceturksnī veiks drošības revīziju; - testi attiecībā uz konvertētāju, pirmais migrēšanas izmēģinājums starp SIS 1+ un SIS II 2012. gada otrajā ceturksnī, vispārējs izmēģinājums 2012. gada otrajā un trešajā ceturksnī, kā arī reālā laika datu migrēšana uz SIS II pirms darbības sākšanas 2013. gadā. 5. Secinājumi Šajā pārskata periodā ir bijuši starpgadījumi. Tomēr, lielākoties pateicoties galveno iesaistīto personu kooperatīvai pieejai un atklātai saziņai starp ES iestādēm, tika agrīni noteikti būtiski riski un problēmas, kā arī īstenoti seku mazināšanas vai korektīvi pasākumi. Intensīvā testēšana starp dalībvalstu sistēmām un centrālo sistēmu, ko īsteno 2011. gada otrajā pusē, būs pamatā virknei kritiski svarīgu testu, kurus veiks 2012. gadā — otrajam stūrakmens testam un visaptverošais testam. Arī spēja iekļauties projekta vispārējos termiņos būs lielā mērā atkarīga no intensīvās testēšanas posma sekmīgas noslēgšanas 2011. gadā. Notiks arī darbs, lai nodrošinātu, ka sistēma atbilst drošības revīzijas prasībām, kuru īstenos 2012. gadā. Visbeidzot, turpināsies sagatavošanās migrēšanai no SIS 1+ un SIS II , un tiks veikta konvertētāja intensīva testēšana, kā rezultātā visam procesam būs nodrošināta vajadzīgā pārliecības pakāpe. I pielikums SIS-VIS komitejas ( SIS II ) un darba grupas sanāksmes Sanāksmes, kas notika pārskata periodā 2011. GADA JANVĀRIS | 12., 19., 25. | SIS II Vispārējā programmu vadības valde | 18. | SIS II migrēšanas darbseminārs | 26. | SIS II valstu projektu vadītāju sanāksme | 26. | SIS-VIS komiteja (SIS II tehniskās izstrādes sanāksme) | 11. | SIS II testa stratēģijas darbseminārs | 4., 18., 25. | SIS II TAG (Testu konsultatīvā grupa) sanāksme | 2011. GADA FEBRUĀRIS | 2., 9., 22. | SIS II Vispārējā programmu vadības valde | 23. | SIS II valstu projektu vadītāju sanāksme | 23. | SIS-VIS komiteja (SIS II tehniskās izstrādes sanāksme) | 1., 15., 22. | SIS II TAG (Testu konsultatīvā grupa) sanāksme | 2011. GADA MARTS | 2., 9., 16., 22., 30. | SIS II Vispārējā programmu vadības valde | 23. | SIS-VIS komiteja (SIS II tehniskās izstrādes sanāksme) | 23. | SIS II valstu projektu vadītāju sanāksme | 29. | SIS II TAG (Testu konsultatīvā grupa) sanāksme | 22. | SIS II darbseminārs par (paplašināto) atbilstības testu TDD | 24. | SIS II migrēšanas darbseminārs | 2011. GADA APRĪLIS | 6., 13., 27. | SIS II Vispārējā programmu vadības valde | 5., 12., 19., 26. | SIS II TAG (Testu konsultatīvā grupa) sanāksme | 2011. GADA MAIJS | 10., 18., 24. | SIS II Vispārējā programmu vadības valde | 25. | SIS-VIS komiteja (SIS II tehniskās izstrādes sanāksme) | 25. | SIS II valstu projektu vadītāju sanāksme | 17. | SIS II migrēšanas sanāksme | 12., 17., 24., 31. | SIS II TAG (Testu konsultatīvā grupa) sanāksme | 2011. GADA JŪNIJS | 1., 8., 15., 28. | SIS II Vispārējā programmu vadības valde | 23. | SIS II darbseminārs par (paplašināto) atbilstības testu | 29. | SIS-VIS komiteja (SIS II tehniskās izstrādes sanāksme) | 29. | SIS II valstu projektu vadītāju sanāksme | 7., 14., 21. | SIS II TAG (Testu konsultatīvā grupa) sanāksme | SIS-VIS komitejas ( SIS II ) un darba grupas sanāksmes b) Turpmākā pārskata periodā provizoriski ieplānotās sanāksmes 2011. GADA JŪLIJS | 6., 12., 19., 27. | SIS II Vispārējā programmu vadības valde | 20. | SIS-VIS komiteja (SIS II tehniskās izstrādes sanāksme) | 20. | SIS II valstu projektu vadītāju sanāksme | 5., 12., 19., 26. | SIS II TAG (Testu konsultatīvā grupa) sanāksme | 14. | SIS II M2 testa sagatavošanās sanāksme | 2011. GADA AUGUSTS | 10., 23. | SIS II Vispārējā programmu vadības valde | 2., 9., 16., 23., 30. | SIS II TAG (Testu konsultatīvā grupa) sanāksme | 2011. GADA SEPTEMBRIS | 7., 14., 21., 28. | SIS II Vispārējā programmu vadības valde | 21. | SIS-VIS komiteja (SIS II tehniskās izstrādes sanāksme) | 21. | SIS II valstu projektu vadītāju sanāksme | 6., 13., 20., 27. | SIS II TAG (Testu konsultatīvā grupa) sanāksme | 2011. GADA OKTOBRIS | 5., 19., 26. | SIS II Vispārējā programmu vadības valde | 24. | SIS-VIS komiteja (SIS II tehniskās izstrādes sanāksme) | 24. | SIS II valstu projektu vadītāju sanāksme | 4., 11., 18., 25. | SIS II TAG (Testu konsultatīvā grupa) sanāksme | 2011. GADA NOVEMBRIS | 9., 16., 23. | SIS II Vispārējā programmu vadības valde | 23. | SIS-VIS komiteja (SIS II tehniskās izstrādes sanāksme) | 23. | SIS II valstu projektu vadītāju sanāksme | 8., 15., 22., 29. | SIS II TAG (Testu konsultatīvā grupa) sanāksme | 2011. GADA DECEMBRIS | 7., 14., 21. | SIS II Vispārējā programmu vadības valde | 21. | SIS-VIS komiteja (SIS II tehniskās izstrādes sanāksme) | 21. | SIS II valstu projektu vadītāju sanāksme | 6., 13., 20. | SIS II TAG (Testu konsultatīvā grupa) sanāksme | [pic][pic][pic] [1] Padomes 2008. gada 24. oktobra Regula (EK) Nr. 1104/2008 par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II ) (OV L 299, 8.11.2008., 1. lpp.) un Padomes 2008. gada 24. oktobra Lēmums 2008/839/TI par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II ) (OV L 299, 8.11.2008., 43. lpp.). [2] Regulas (EK) Nr. 1104/2008 un Lēmuma 2008/839/TI kopējais 10. panta 3. punkts. [3] Regulas (EK) Nr. 1104/2008 un Lēmuma 2008/839/TI kopējais 9. panta 1. punkts. [4] Regulas (EK) Nr. 1104/2008 un Lēmuma 2008/839/TI kopējais 9. panta 2. punkts. [5] Kopējais 4. pants Eiropas Parlamenta un Padomes 2006. gada 20. decembra Regulā (EK) Nr. 1987/2006 par otrās paaudzes Šengenas Informācijas sistēmas ( SIS II ) izveidi, darbību un izmantošanu (OV L 381, 28.12.2006., 4. lpp.) un Padomes 2007. gada 12. jūnija Lēmumā 2007/533/TI par otrās paaudzes Šengenas Informācijas sistēmas ( SIS II ) izveidi, darbību un izmantošanu (OV L 205, 7.8.2007., 63. lpp.). [6] Padomes 2010. gada 3. jūnija Regula (ES) Nr. 541/2010, ar kuru groza Padomes 2008. gada 24. oktobra Regulu (EK) Nr. 1104/2008 par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II ) (OV L 155, 22.6.2010., 19. lpp.) un Padomes 2010. gada 3. jūnija Regula (ES) Nr. 542/2010, ar kuru groza Padomes 2008. gada 24. oktobra Lēmumu 2008/839/TI par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II ) (OV L 155, 22.6.2010., 23. lpp.). [7] Kopējais 18. pants Padomes Regulā (EK) Nr. 1104/2008 un Padomes Lēmumā 2008/839/TI par migrēšanu no Šengenas Informācijas sistēmas ( SIS 1+ ) uz SIS II.